text: Bil stjålet efter voldsepisode: Mand meldte sig selv
  18 marts 2018 kl. 15.54
  En kvinde blev lørdag aften udsat for vold af en mandlig bekendt. Efterfølgende stjal manden kvindens bil. 
  Opdatering: Manden har meldt sig selv til Sydøstjyllands Politi og er anholdt. Bilen er også i Horsens. 
  Nogen gange går det stærkt: Gerningsmanden til vold og tyveri af den blå C3 har meldt sig selv til Sydøstjyllands Politi og er anholdt. Bilen er ligeledes til stede i Horsens
  Sent lørdag aften blev en kvinde udsat for vold af en mandlig bekendt. Efter episoden stjal manden bilen, som kvinden var kørende i.
  Voldsepisoden fandt sted i Bogense, men den formodede gerningsmand er fra Horsens. Derfor er det ikke utænkeligt, at både mand og bil befinder sig i Jylland, skriver Fyns Politi i en pressemeddelelse.
  Gerningsmanden er klar over, at politiet leder efter ham. Efter noget tid valgte manden selv at henvende sig hos Sydøstjyllands Politi. 
  Politiet oplyser, at kvinden ikke er indlagt på hospitalet efter den voldelige episode.
  Nogen gange går det stærkt: Gerningsmanden til vold og tyveri af den blå C3 har meldt sig selv til Sydøstjyllands Politi og er anholdt. Bilen er ligeledes til stede i Horsens. Vi takker for opmærksomheden. God søndag 😎
  
  